stanford-oval/wikipedia huggingface dataset:
Emotion Mylly

Myllyn Sokos ennen laajennusta.
Emotion Mylly on Raisiossa, kauppakeskus Myllyssä sijaitseva kosmetiikkakauppa, jonka omistaa Turun Osuuskauppa ja toiminnasta vastaa TOK:n omistama Turun Sokos Oy. Emotion Mylly toimii kauppakeskuksen ensimmäisessä kerroksessa.
Kosmetiikan yhteydessä toimii myös Hyvä Olo kauneushoitola ja parturikampaamo.
Emly Marcus

Emly Marcus
Emilie ”Emly” Marcus (8. huhtikuuta 1875 Oslo – 1963) oli suomalainen eläinsuojelija. Hän oli 1900-luvun alkupuolen merkittävimpiä eläinsuojelun henkilöitä Suomessa. Marcusta on tituleerattu myös ”Suomen eläinsuojelutoiminnan Grand Old Ladyksi”.
Norjassa syntynyt Marcus sai Suomen kansalaisuuden vuonna 1903. Hän toimi vuosisadan vaihteessa ravintoloitsijana Helsingissä ja piti myöhemmin muotiliikettä Eteläesplanadilla.
Marcus liittyi Suomen Eläinsuojeluyhdistykseen eversti T. K. Forsténin innoittamana vuonna 1909. Hän vaikutti Helsingin suomen- ja ruotsinkielisissä eläinsuojelujärjestöissä ja toimi pitkään eläinsuojelutarkastajana sekä muun muassa Rautateiden Eläinsuojeluyhdistyksen tarkastajana valvoen rautateiden eläinkuljetuksia. Marcuksella oli myös ylimääräisen poliisin oikeudet eläinvalvontaan Uudenmaan läänin alueella. Vuonna 1961 Marcus järjesti Helsingissä luentotilaisuuden, josta sai alkunsa myöhemmin samana vuonna perustettu eläinsuojeluyhdistys Animalia. Korkeasta iästään johtuen hän ei ollut aktiivisesti mukana järjestön toiminnassa.
Engelinranta

Engelinranta on Hämeenlinnan keskustan kylkeen, Hämeensaaren kaupunginosan eteläosaan suunnitteilla oleva uusi keskustamainen asuin- liike- ja toimistoalue, jonne kaavaillaan noin 2 600 asukasta. Paasikiventien ja Vanajaveden väliselle alueelle sijoittuva Engelinranta on saanut nimensä Hämeenlinnaan vuonna 1832 asemakaavan laatineen arkkitehti Carl Ludvig Engelin mukaan. Tällä hetkellä alueella sijaitsee huoltoasemia, matalia liikerakennuksia ja pysäköintialueita, kuten myös säilytettäviksi tarkoitetut uimahalli, uimaranta sekä rantapuisto. Engelinrannasta on jo purettu vuonna 2016 urheilutalo Hämeenkaari ja 2017 Hämeensaaren pesäpallokenttä. Tällä hetkellä käynnissä on maamassojen vaihto, sillä alueella on 1960-luvulle asti sijainnut kaatopaikka. Engelinrannan kaavoitus on vielä kesken; osayleiskaava alueelle on valmistunut, ja kaupunki on aloittamassa asemakaavan laatimista osissa. Ensimmäisenä asemakaavaa ollaan laatimassa Saaristenmäen kaupunginosan puolella sijaitsevaan linja-autoaseman kortteliin.
Emissioni

Emissioni Oy oli suomalainen vuosina 1915–1924 toiminut kehitys- ja sijoitusyhtiö joka toimi muun muassa osakeantien järjestäjänä. Yhtiö oli Suomen ensimmäinen kehitysyhtiö.
Yhtiön perustivat 1915 Privatbankenin johtaja Axel Ehrnrooth, liikemies Leopold Lerche, Kansallis-Osake-Pankin pääjohtaja J. K. Paasikivi, Otto Stenroth ja Julius Tallberg. Perustajat omistivat kukin 1,25%  yhtiön osakkeista ja loput osakkeista tarjottiin yleisön merkittäväksi. Yhtiön osakepääoma oli perustamisvaiheessa 4 miljoonaa markkaa ja sen toimitusjohtajana oli Erik von Frenckell. Yhtiön osake oli noteerattuna Helsingin pörssissä vuosina 1917–1924 ja sillä käytiin vilkasta kauppaa mutta osakkeen kurssi laski kuitenkin koko ajan 300 markasta 40 markkaan.
Ensimmäisen maailmansodan aikana Venäjän ruplaan sovellettiin yliarvostettua pakkokurssia ja Venäjän sotatarviketeollisuuden suuren tavarakysynnän takia Suomeen virtasi runsaasti ruplia jotka Suomen Pankki joutui vaihtamaan markoiksi. Tämä rahavirta ja Suomessa länsikaupan tyrehtymisen takia vallinnut tavarapula johtivat inflaatioon ja keinotteluun sijoittajien etsiessä rahoilleen tuottavia sijoituskohteita ja tähän vaiheeseen ajoittui myös Emissioniosakeyhtiön perustaminen. Keinotteluraha kanavoitui erityisesti valuuttakauppaan ja Helsingin pörssin kautta osakkeisiin. Suomeen perustettiin vuosina 1916–1917 kuusi uutta liikepankkia ja osakemarkkinat lähtivät voimakkaaseen nousuun vuoden 1916 jälkipuoliskolta alkaen. Osakkeiden kurssit kääntyivät laskuun vasta vuoden 1919 jälkeen.
Eric von Frenckellin johtajakaudella Emissioniosakeyhtiö käynnisti useita kunnianhimoisia hankkeita jotka kuitenkin raukenivat pian tappiota tuottavina. Näitä olivat yritys perustaa venäläis-suomalainen suurpankki 1916, lentokonetehdas 1917, voimalaitos Viroon 1917 ja lentoyhtiö 1918.
Emissioniosakeyhtiö osti 1916 turkulaisen Aktiebolaget Crichtonin osakkeet yhtiön perustajilta veljeksiltä Ernst ja Magnus Dahlström. Emissiooniosakeyhtiö myi Chrichtonin osake-enemmistön 1919 ja luopui kokonaan omistuksestaan 1924. Vuonna 1921 Emissioniosakeyhtiö fuusioitiin vuonna 1916 perustetun Allan Hjeltin pankkiiriliikkeen kanssa. Emissioniosakeyhtiötä käytettiin myös sen taustalla olleiden liikepankkien osakekurssien tukemisoperaatioihin.
Emissioniosakeyhtiö oli mukana myös 1915 perustetun Aavasaksa Oy:n puuhiomohankkeessa. Hiomo valmistui Tornionjokilaaksoon 1919 mutta se suljettiin kannattamattomana jo 1922. Muita yhtiöitä joissa Emissiooniosakeyhtiö oli mukana olivat muun muassa Auran sokeritehdas, Juurikorven Tehtaat, Ahjon konepaja Oy, Hangon vapaasatama Oy ja J. D. Stenberg & Söner.
Yhtiön toiminta päätettiin lopettaa 1924 ja virallisesti se lakkasi olemasta 1928. Viimeksi yhtiön toimitusjohtajana oli 1920–1924 Allan Hjelt.
Pikku Piko

Pikku Piko (Le Petit Spirou) on belgialainen sarjakuva, jonka ensimmäinen osa julkaistiin suomeksi vuonna 1991. Sarjakuvassa seikkailee Piko ja Fantasio -kirjoista tuttu Piko pienenä.
Sarjakuvan ovat luoneet Tome ja Janry vuonna 1987. Sarja kehittyi vuonna 1987 julkaistusta Piko ja Fantasio -albumista La Jeunesse de Spirou, jossa sarjan silloiset kirjoittajat kuvittelivat Pikon nuoruuden. Vähän myöhemmin tästä muodostui spin-off-sarja, johon Tome ja Janry ovat keskittyneet viimeisen Piko ja Fantasio -albuminsa Kone joka näki unia julkaisun jälkeen.
Sarja keskittyy nuoren ala-asteikäisen pojan edesottamuksiin, joista suuri osa käsittelee tämän kiinnostusta tyttöihin. Sarjan poikahahmojen tapoihin kuuluu esimerkiksi erilaisten tapojen keksiminen tyttöjen suihkutilojen ja pukuhuoneen vakoilemiseksi. Muita yleisiä aiheita ovat uskonto ja aikuisuuden omituisuudet. On yleisesti myönnetty, että Pikku Pikolla on erittäin vähän yhteneväisyyksiä hänen aikuisikäänsä käsitteleviin sarjakuviin.
Aiheesta on tehty myös samanniminen animaatiosarja.
Hahmot

Piko - Päähenkilö, Piko pienenä.
Pehko - Etunimi Antti, Pikon paras ystävä.
Sussu - Oikea nimi Susanna Nisunen, Pikon tyttöystävä.
Punkero - Niko, tunnetaan myös rasvapallona.
Herra Jämä - Liikunnan opettaja. Juo, polttaa, juo, polttaa.
Isä Angelossi - Sielujen valpas vartija.
Isoisä - Pikon pappa.
Suomessa julkaistut Pikku Piko albumit

Minä olen Pikku Piko - (Nro: 1) - 1991 / Semic -- (44 s. väri)
Kielletyt leikit - (Nro: 2) - 1993 / Semic -- (44 s. väri)
Rakkautta ja rangaistuksia - (Nro: 3) - 1994 / Semic -- (44 s. väri)
Kaksin aina kaunihimpi - (Nro: 4) - 1994 / Semic -- (44 s. väri)
Kasvukipujen kourissa - (Nro: 5) - 1996 / Semic -- (44 s. väri)
Sano päivää tädille! - (Nro: 6) - 1997 / Semic -- (44 s. väri)
Pappia kyydissä - (Nro: 7) - 1999 / Egmont -- (44 s. väri)
Ei ku pidättele vaan! - (Nro: 8) - 2000 / Egmont -- (44 s. väri)
Luvattomat lukuhetket - (Nro: 9) - 2000 / Egmont -- (44 s. väri)
Ymmärrät sitten isona! - (Nro: 10) - 2001 / Egmont -- (44 s. väri)
Aikuistumatta paras - (Nro: 11) - 2003 / Egmont -- (44 s. väri)
Onpa nätti! - (Nro: 12) - 2005 / Egmont -- (44 s. väri)
Kauniita unosia! - (Nro: 13) - 2007 / Egmont -- (44 s. väri)
Siitäs sait! - (Nro: 14) - 2009 / Egmont -- (48 s. väri)
Mitä ihmisetkin sanovat! - (Nro: 15) - 2017 / Zoom Teufel -- (49 s. väri)
Selkä suoraksi! - (Nro: 16) - 2018 / Zoom Teufel -- (49 s. väri)
Paisuttelua! - (Nro: 17) - 2018 / Zoom Teufel -- (46 s. väri)
Aiheesta muualla

Virallinen kotisivu (Arkistoitu – Internet Archive).
Suomennetut Pikko Piko -albumit. Kimmo Lakoman sarjakuvasivut.
Otto Sinisalo: Aikuistumatta paras (Arkistoitu – Internet Archive). Katuoja 1.7.2003.
Dosimetri

Elektroninen dosimetri
Filmidosimetri röntgenlääkärin varusteena
Dosimetri on säteilyannosmittari, jolla mitataan henkilön saamaa ionisoivan säteilyn annosta. Sitä käyttävät säteilyvalvotulla alueella työskentelevät henkilöt, säteilytyöntekijät, muun muassa ydinvoimaloissa ja sairaaloissa.
Dosimetrejä on kahdenlaisia: elektronisia, joista voidaan heti nähdä säteilyannosmäärät ja passiivisia filmidosimetrejä, joista voidaan myöhemmin mitata käyttäjän saama säteilyannos. Dosimetrien avulla valvotaan henkilökunnan säteilyannosta, joka ei saa ylittää sille säädettyjä raja-arvoja. Elektronisten DIS-dosimetrien (direct ion storage) toimintaperiaate perustuu ionisaationkammioon, josta säteilyn synnyttämät varaukset kerätään puolijohteen avulla.
Elektroninen dosimetri hälyttää, mikäli säteilyn annosnopeus kasvaa liian suureksi. Elektroniseen dosimetriin voidaan myös ohjelmoida säteilyannosraja, jonka tullessa täyteen laite alkaa hälyttää.
Dosimetrin käyttäminen säteilyvalvotuilla alueilla on Suomessa pakollista. Jotta valvotulle alueelle pääsee työskentelemään on käytävä säteilyturvakoulutus, joka on edellytys dosimetrin saamiselle. Suomessa säteilyturvakeskus rekisteröi jokaisen säteilytyöntekijän saaman säteilyannoksen annosrekisteriinsä.
Aiheesta muualla

Wikimedia Commonsissa on kuvia tai muita tiedostoja aiheesta .
STUK: Säteilyturvallisuusvalvonta (Arkistoitu – Internet Archive)
Eleftheroúpoli

| Eleftheroúpoli Ελευθερούπολη |
| --- | --- |
 Eleftheroúpolin kaupunkia.
 Kunnallisyksikön sijainti
 Eleftheroúpoli
 Koordinaatit: 40°54′57″N, 24°15′15″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Kavála
Kunta:  Pangaío
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  050301
Väkiluku (2011):  9 492
 – Kaupunki­yhdys­kunta:  5 555
 – Kaupunki:  4 360
Aikavyöhyke:  UTC+2
 – Kesäaika:  UTC+3
Rekisterikilpi:  ΚΒ
Infobox OKVirheellinen NIMI-arvo: 
Eleftheroúpoli (kreik. Ελευθερούπολη; kath.kreik. Ελευθερούπολις, Eleftheroúpolis) on Kreikan kaupunki sekä samanniminen Pangaíon kunnan kunnallisyksikkö (Δημοτική Ενότητα Ελευθερούπολης, Dimotikí Enótita Eleftheroúpolis) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 9 492 ja varsinaisen Eleftheroúpolin kaupungin väkiluku 4 360 (vuonna 2011). Eleftheroúpoli on Pangaíon kunnan kuntakeskus.
Eleftheroúpoli, suomeksi ”Vapaiden kaupunki”, tunnettiin vuoteen 1929 saakka nimellä Právi (Πράβι). Nykyinen nimi viittaa alueen vapauttamiseen turkkilaisten vallasta. Kaupunki sijaitsee noin 13 kilometriä Kaválasta länsilounaaseen. Eleftheroúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftheréen, Orfánin ja Piereíin kanssa, jolloin se muuttui uuden kunnan kunnallisyksiköksi.
Kunnallisyksikön osat

Eleftheroúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Amisianá | Amisianá | 927 |
| Antifílippoi | Antifílippoi | 869 |
| Chrysókastro | Chrysókastro | 307 |
| Chrysókastro | Pyhän Panteleimonin luostari (Moní Agíou Panteleímonos) | 15 |
| Eleftheroúpoli | Chortokópi | 398 |
| Eleftheroúpoli | Dasikó Chorió | 0 |
| Eleftheroúpoli | Eleftheroúpoli | 4 360 |
| Eleftheroúpoli | Exochí | 142 |
| Eleftheroúpoli | Panagiá | 655 |
| Kipía | Áno Chortokópi | 22 |
| Kipía | Kipía | 325 |
| Kokkinóchoma | Kokkinóchoma | 1 472 |
Yhteensä: 9 492
Engelhörner

| Engelhörner |
| --- | --- |
 Engelhörnerin huippuja nähtynä Urbachtal-laaksosta.
Maantiede
Sijainti:  Bern, Sveitsi
Päävuoristo:  Bernin Alpit, Alpit
Korkein kohta
Nimi:  Grosse Engelhorn
Korkeus meren-pinnan tasosta:  2 782 m
Sijainti:  Bern, Sveitsi
Engelhörner on Sveitsin Bernin Alpeilla sijaitseva vuoriryhmä. Ryhmän korkein huippu on Grosse Engelhorn (2 782 m).
Wikimedia Commonsissa on kuvia tai muita tiedostoja aiheesta .
Dysuria

Dysuria tarkoittaa kipua virtsatessa tai muuten vaikeutunutta virtsaamista. Se voi olla oireena virtsatieinfektiosta, mutta myös monet muut sairaudet aiheuttavat dysuriaa. Niiden joukossa ovat munuaisten ja virtsarakon syövät.
Pikku Oksjärvi

| Pikku Oksjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°38′29″N, 23°31′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Lavajärven valuma-alue (35.59)
Laskujoki:  oja Sorvajärveen 
Järvinumero:  35.592.1.007
Mittaustietoja
Pinnankorkeus:  113,2 m 
Rantaviiva:  0,732 km 
Pinta-ala:  0,033 km² 
Tilavuus:  0.000055 km³ 
Suurin syvyys:  5,5 m 
Valuma-alue:  3,5 km² 
 fiPikku Oksjärvi 
Pikku Oksjärvi  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.
Maantieto

Järven pituus on 300 metriä, leveys 150 metriä ja sen pinta-ala on 3,3 hehtaaria. Järveen ei laske muita tulo-ojia kuin Iso Oksjärven laskuoja. Vesi viipyy järvessä keskimäärin 23 vuorokautta. Järvellä on ollut maatila, mutta nykyään sen rannoilla on neljä vapaa-ajan asuntoa. Niille johtaa tie kantatieltä 65.
Vedenlaatu

Järven vedenlaatua on tutkittu vuosina 1993 ja 2000. Vesi on lievästi ruskeaa ja siinä on kohtalaisesti humusta. Vaikka vesi virtaakin järven läpi, on Pikku Oksjärven vesi ruskeampaa kuin yläpuolella olevalla Iso Oksjärvellä. Järven happamuustaso oli vuonna 1993 hapahkoa, mutta syksyllä 2000 normaali. Järven puskurikyky happamoitumista vastaan on tyydyttävä. Sen veden ravinnepitoisuudet ovat lievästi rehevöityneen järven tasolla. Verrattuna Iso Oksjärveen, sen pitoisuudet olivat kaksinkertaiset. Tämä viittaisi valuma-alueen kuormitukseen. Syksyllä 1993 järven happitilanne oli erinomainen. Talvella sen sijaan lämpökerrostuminen voi aiheuttaa happikatoa. Järven vedenlaatu on siis hyvä.
Historiaa

Vanhassa pitäjänkartassa 1840−1850-luvuilta kirjoitti järven nimen "Vähä Oksijärvi".
Embelia schimperi

| Embelia schimperi> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Myrsinaceae
Suku::  Embelia
Laji::  schimperi
Kaksiosainen nimi
 Embelia schimperi  Vatke 
Katso myös
   Embelia schimperi Wikispeciesissä  
Infobox OKNimi-testi OKIUCN-testi OK: 
Embelia schimperi on sukuun Embelia kuuluva laji. Se kasvaa joko pensaana tai liaanina puiden oksilla. Lehdet sijaitsevat varressa kierteisesti. Kukkien värisävy vaihtelee vihreästä keltaiseen. Lajia tavataan laajalti Afrikassa, missä se on kotoperäinen. Sitä esiintyy jokien varsilla ja metsien reunoilla, joskus myös termiittikekojen läheisyydessä.
Aiheesta muualla

http://www.ncbi.nlm.nih.gov/pubmed/8778505 (englanniksi)
Paramore (albumi)

| Paramore Paramore |
| --- | --- | --- |

Studioalbumin tiedot
 Äänitetty : 2012
 Julkaistu: 9. huhtikuuta 2013
 Tuottaja(t): Justin Meldal-Johnsen
 Tyylilaji: vaihtoehtorock, voimapop, pop-punk, pop-rock, new wave
 Kesto: 63.48
 Levy-yhtiö: Fueled by Ramen
Listasijoitukset
  Suomen virallinen lista: 10.
Paramoren muut julkaisut
| Brand New Eyes 2009 | Paramore 2013 | The Holiday Sessions 2013 |
Singlet albumilta Paramore
 ”Now” Julkaistu: 2013-01-2222. tammikuuta 2013  ”Still Into You” Julkaistu: 2013-03-1414. maaliskuuta 2013  ”Daydreaming” Julkaistu: 2013-12-033. joulukuuta 2013  ”Ain't It Fun” Julkaistu: 2014-02-044. helmikuuta 2014
Paramore on yhdysvaltalaisen rockyhtyeen Paramoren neljäs studioalbumi, joka julkaistiin huhtikuussa 2013. Se on yhtyeen ensimmäinen albumi sen jälkeen, kun sen perustajajäsenet Josh ja Zac Farro jättivät yhtyeen.
Taustaa

Vuotta ennen albumin julkaisua, huhtikuussa 2012, yhtyeen laulaja Hayley Williams ilmoitti albumin tuottajaksi Justin Meldal-Johnsenin. Kesällä kerrottiin, että rummut albumille äänittää Ilan Rubin. Albumin äänitykset valmistuivat marraskuun alussa 2012. Joulukuussa yhtye kertoi uuden albuminsa nimen, julkaisupäivän, sekä ensimmäisen singlen nimen, ”Now”, joka julkaistiin tammikuussa 2013.
Toisena singlenä albumilta julkaistiin kappale ”Still Into You”. Paramore esitti kappaleen ensimmäisen kerran 13. maaliskuuta 2013 SXSW:ssä, ja lisäsi seuraavana päivänä kappaleen lyriikkavideon YouTubeen.
27. maaliskuuta 2013 Paramore julkaisi 90-sekunnin pituiset näytteet jokaisesta albumin kappaleesta.
Julkaisu

Albumi debytoi Yhdysvaltain Billboard 200 -listan ykkössijalla. Sitä myytiin ensimmäisen viikon aikana 106 000 kappaletta. Albumi nousi Suomen virallisen listan sijalle 10.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Fast in My Car | Justin Meldal-Johnsen, Hayley Williams, Taylor York | 3.42 |  |  |  |  |  |  |
| 2. | Now | Williams, York | 4.07 |  |  |  |  |  |  |
| 3. | Grow Up | Williams, York | 3.50 |  |  |  |  |  |  |
| 4. | Daydreaming | Williams, York | 4.31 |  |  |  |  |  |  |
| 5. | Interlude: Moving On | Williams, York | 1.30 |  |  |  |  |  |  |
| 6. | Ain't It Fun | Meldal-Johnsen, Williams, York | 4.56 |  |  |  |  |  |  |
| 7. | Part II | Meldal-Johnsen, Williams, York | 4.41 |  |  |  |  |  |  |
| 8. | Last Hope | Williams, York | 5.09 |  |  |  |  |  |  |
| 9. | Still Into You | Williams, York | 3.36 |  |  |  |  |  |  |
| 10. | Anklebiters | Meldal-Johnsen, Williams, York | 2.17 |  |  |  |  |  |  |
| 11. | Interlude: Holiday | Jeremy Davis, Williams | 1.09 |  |  |  |  |  |  |
| 12. | Proof | Meldal-Johnsen, Williams, York | 3.15 |  |  |  |  |  |  |
| 13. | Hate to See Your Heart Break | Williams, York | 5.09 |  |  |  |  |  |  |
| 14. | (One of Those) Crazy Girls | Williams, York | 3.32 |  |  |  |  |  |  |
| 15. | Interlude: I'm Not Angry Anymore | Williams, York | 0.52 |  |  |  |  |  |  |
| 16. | Be Alone | Williams, York | 3.40 |  |  |  |  |  |  |
| 17. | Future | Williams, York | 7.52 |  |  |  |  |  |  |
|  |  |  | 63.48 |  |  |  |  |  |  |
| Japanin julkaisun bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 18. | Native Tongue | Williams, York | 3.12 |  |  |  |  |  |  |
| 19. | Escape Route | Williams, York | 2.57 |  |  |  |  |  |  |
Kokoonpano

Hayley Williams – laulu, piano
Jeremy Davis – basso, kosketinsoittimet
Taylor York – kitara, rummut, lyömäsoittimet
Arvostelut

Desibeli.net:
AbsolutePunk:
Allmusic:
Alternative Press:
Kaaoszine: 4/10
Metacritic: 81/100
Sputnikmusic:
Pesäpallon Ykkössarja 1985

Pesäpallon Ykkössarjan kausi oli viides ykkössarjakausi pesäpallossa. Voittajaksi selvisi Siilinjärven Ponnistus. Ensimmäistä kertaa kaikki joukkueet pelasivat yhdessä lohkossa aiemman kahden sijaan.
Ykkössarja

| Joukkue | O | V | T | H | Juoksut | Pts | SP | RPL | HP | MPS | ToU | PKP | HT | JyL | ViV | PM | UPV | IT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Siilinjärven Ponnistus | 22 | 17 | 2 | 3 | 167-91 | 36 |  | 11-4 | 11-2 | 12-4 | 8-6 | 5-1 | 9-4 | 6-1 | 10-3 | 10-2 | 14-2 | 9-4 |
| Riihimäen Pallonlyöjät | 22 | 16 | 2 | 4 | 232-140 | 34 | 6-7 |  | 9-6 | 11-4 | 12-9 | 8-6 | 7-5 | 13-8 | 17-2 | 11-11 | 7-3 | 19-7 |
| Haminan Palloilijat | 22 | 15 | 0 | 7 | 182-102 | 30 | 6-4 | 4-8 |  | 5-4 | 10-5 | 14-2 | 9-2 | 3-7 | 16-3 | 7-4 | 10-1 | 18-5 |
| Muhoksen Pallo-Salamat | 22 | 13 | 1 | 8 | 188-146 | 27 | 6-1 | 9-16 | 2-4 |  | 5-11 | 12-4 | 10-6 | 6-5 | 11-5 | 14-7 | 4-10 | 12-2 |
| Tohmajärven Urheilijat | 22 | 11 | 2 | 9 | 166-145 | 24 | 11-4 | 5-5 | 2-5 | 12-5 |  | 7-1 | 2-5 | 3-5 | 19-8 | 3-6 | 5-2 | 5-5 |
| Puurtilan Kisa-Pojat | 22 | 10 | 0 | 12 | 148-154 | 20 | 4-6 | 5-3 | 1-10 | 5-11 | 6-7 |  | 11-4 | 7-3 | 16-10 | 1-5 | 11-7 | 8-4 |
| Halsuan Toivo | 22 | 9 | 2 | 11 | 129-145 | 20 | 6-6 | 13-18 | 10-7 | 7-7 | 2-9 | 1-3 |  | 10-5 | 7-4 | 9-2 | 3-2 | 10-6 |
| Jyväskylän Lohi | 22 | 9 | 1 | 12 | 127-135 | 19 | 3-7 | 7-14 | 7-4 | 1-11 | 9-11 | 3-10 | 3-1 |  | 1-3 | 6-3 | 9-2 | 10-1 |
| Vimpelin Veto | 22 | 9 | 0 | 13 | 158-184 | 18 | 2-3 | 7-4 | 5-8 | 5-15 | 22-1 | 2-14 | 14-8 | 7-4 |  | 5-3 | 10-11 | 12-1 |
| Puna-Mustat | 22 | 8 | 1 | 13 | 118-176 | 17 | 4-12 | 4-13 | 4-3 | 8-13 | 11-7 | 11-9 | 4-5 | 4-19 | 4-17 |  | 7-3 | 3-2 |
| Ulvilan Pesä-Veikot | 22 | 5 | 1 | 16 | 111-181 | 11 | 5-5 | 2-11 | 4-8 | 2-9 | 6-16 | 17-9 | 4-9 | 7-9 | 2-4 | 2-7 |  | 5-3 |
| Ikaalisten Tarmo | 22 | 3 | 2 | 17 | 96-223 | 8 | 5-7 | 5-16 | 2-23 | 7-14 | 3-10 | 4-14 | 3-2 | 2-2 | 9-8 | 5-4 | 11-12 |  |
Siilinjärvi, Riihimäki ja Hamina nousivat SM-sarjaan. Suomensarjaan putosivat Puna-Mustat, Ulvila ja Ikaalinen. Tilalle nousivat Suomensarjan lohkovoittajat: Järvenpään Palo, Oulun Lippo ja Koskenkorvan Urheilijat.
Efektiivinen lämpötila

Efektiivinen lämpötila on tähtien pintalämpötilaan liittyvä suure. Se on oleellisin keino mitata tähtien pintalämpötilaa. Se vastaa mustan kappaleen mustan kappaleen lämpötilaa silloin kun kappaleen säteilemä kokonaisvuotiheys on yhtä suuri kuin kohteen. Täten säteilyssä aaltojen pituudet eivät välttämättä ole Planckin lakien mukaisia. Efektiivinen lämpötila voidaan laskea tarkasti myös siinä tapauksessa, että mustan kappaleen säteily poikkeaa huomattavasti kohteen säteilystä. Efektiivisiä lämpötiloja esitetään muun muassa spektriluokituksessa.
Pesäpallon miesten Mestaruussarjan kausi 1962

Pesäpallon SM-sarja 1962. Ilmajoen Kisailijat voitti toisen peräkkäisen mestaruutensa. Vimpelin Veto jäi vain pisteen päähän. Mestaruus ratkesi viimeistä edellisellä kierroksella, kun Vimpeli menetti Haminassa pisteen ja Ilmajoki voitti niukasti Lahden. Viimeisessä merkityksettömässä ottelussa Ilmajoella oli jo varaa kauden ensimmäiseen ja ainoaan tappioonsa.
Säilymiskamppailu jatkui totuttuun tapaan kireänä aina sarjan päätökseen saakka, itse asiassa hieman pidempäänkin ja viimeinen sarjasta lähtijä piti selvittää uusintaottelun kautta.
Mestaruussarja > Sarjataulukko

| Joukkue | O | V | T | H | Juoksut | Juoksuero | Pisteet |
| --- | --- | --- | --- | --- | --- | --- | --- |
| Ilmajoen Kisailijat | 14 | 12 | 1 | 1 | 116-61 | +55 | 25 |
| Vimpelin Veto | 14 | 11 | 2 | 1 | 145-61 | +84 | 24 |
| Työväen Mailapojat | 14 | 10 | 2 | 2 | 85-62 | +23 | 22 |
| Jyväskylän Kiri | 14 | 8 | 2 | 4 | 119-72 | +47 | 18 |
| Puna-Mustat | 14 | 6 | 4 | 4 | 84-80 | +44 | 16 |
| Hongikko | 14 | 7 | 0 | 7 | 132-81 | +51 | 14 |
| Imatran Pallo-Veikot | 14 | 6 | 1 | 7 | 49-66 | -17 | 13 |
| Kouvolan Pallonlyöjät | 14 | 5 | 2 | 7 | 82-86 | -4 | 12 |
| Haminan Palloilijat | 14 | 5 | 2 | 7 | 50-66 | -16 | 12 |
| Lahden Mailaveikot | 14 | 6 | 0 | 8 | 75-118 | -43 | 12 |
| Puurtilan Kisa-Pojat | 14 | 5 | 0 | 9 | 68-78 | -10 | 10 |
| Nurmon Jymy | 14 | 4 | 2 | 8 | 87-96 | -9 | 10 |
| Helsingin Pallo-Toverit | 14 | 4 | 0 | 10 | 62-106 | -44 |   8 |
| Outokummun Partio | 14 | 4 | 0 | 10 | 58-110 | -52 |   8 |
| Oulun Lippo | 14 | 3 | 0 | 11 | 57-125 | -68 |   6 |
Neljä viimeistä joukkuetta putosi sarjasta. Uusinta säilymisestä: Puurtilan Kisa-Pojat - Nurmon Jymy 6-3 Hesperiassa 30. syyskuuta.
Ilmajoen joukkue: Pertti Silén, Aatto Koivu, Simo Salminen, Pentti Yli-Torala, Timo Olli, Jussi Kiikeri, Mikko Kivistö, Lasse Lintala, Pentti Kivimäki, Tapani Oksanen, Heikki Röyskö.